**KRITERIJI I ELEMENTI VREDNOVANJA TIJEKOM NASTAVE NA DALJINU ŠK.GOD.2019./2020.**

**HRVATSKI JEZIK I KNJIŽEVNOST**

**Škola: OŠ Bartula Kašića - Zadar**

**Ime i prezime učitelja: Aktiv hrvatskog jezika**

**Školska godina**: **2019./2020.**

**Razredni odjeli: 5.-8.**

**HRVATSKI JEZIK 5. -8.r.**

**Jezik i komunikacija**

Odličan (5)

* izražava znatiželju i zanimanje za jezično gradivo (izražena unutarnja motivacija)
* posjeduje sposobnost preoblikovanja (redefinicije)
* bez teškoća rješava problemske zadatke

ima razvijeno logičko zaključivanje

* s lakoćom odvaja bitno od nebitnoga
* samostalno izvodi pravila i zaključke
* posvećuje pozornost zadatku i urednosti izvršenog
* aktivno sudjeluje u online nastavi
* točno primjenjuje naučene jezikoslovne sadržaje

 vrlo dobar (4)

* aktivno sudjeluje u online nastavi, uglavnom točno zaključuje povezujući nastavne sadržaje
* s lakoćom pristupa rješavanju zadataka, ali katkada griješi
* naučeno uglavnom primjenjuje u praksi; naučene jezikoslovne sadržaje primjenjuje uglavnom točno

dobar (3)

* povremeno potrebni poticaji u radu
* sudjeluje u online nastavi na učiteljev poticaj
* otežano usvaja slovničke sadržaje pa bi im trebalo posvetiti više pozornosti
* znanje usvaja na razini reprodukcije
* izražava nesigurnost pri objašnjavanju činjenica i pojmova
* prepoznaje jezične pojave, ali je u njihovoj primjeni nesiguran

dovoljan (2)

* povremeno zanemaruje izvršavanje zadataka u online nastavi
* pokazuje slabu motiviranost za spoznavanje jezičnih sadržaja
* potrebni su stalni poticaji u radu
* na učiteljev poticaj sudjeluje u online nastavi

nedovoljan (1)

* ne sudjeluje u radu, ne prati online nastavu i ne zapisuje, ne šalje nastavne sadržaje

**ESEJ/ SASTAVAK/ŠKOLSKA ZADAĆA/STRIP/PREZENTACIJA:**

odličan (5)

* ima razvijenu sposobnost literarnog oblikovanja teme
* njeguje vlastiti stvaralački izraz
* točno primjenjuje pravopisna pravila
* pokazuje bogatstvo rječnika u sastavcima
* primjenjuje stilska izražajna sredstva
* rečenice su tečne, ulančane, izražajne
* ima zavidnu sposobnost komponiranja sastavka
* originalan je u literarnim pokušajima
* piše iscrpno
* piše uredno, čitljivim i povezanim rukopisom
* ima iznimno bogat rječnik i vrlo je kreativan u literarnome i novinarskome izričaju
* izvrsno piše sve oblike pisanog izražavanja poštujući kompoziciju zadanog oblika
* u potpunosti je usvojio pravopisna i gramatička pravila te ih dosljedno i točno primjenjuje
* lako i uspješno povezuje sadržaje kulture i medija sa sadržajima iz ostalih sastavnica hrvatskoga jezika i drugih predmeta
* samostalno priprema prezentacije i plakate te ih uvjerljivo izlaže

vrlo dobar (4)

* ima bogat rječnik i kreativan je u novinarskome i literearnom izrčaju
* vrlo uspješno piše sve oblike pisanog izražavanja poštujući kompoziciju zadanoga oblika
* usvojio je pravopisna i gramatička pravila i uglavnom ih točno primjenjuje
* pazi na kompoziciju sastavka
* sastavci su tematski korektni
* primjenjuje pravopisna pravila
* trudi se obogatiti sastavke stilskim izražajnim sredstvima
* pokazuje stvaralačke sposobnosti
* piše uredno i čitljivo
* rečenice su ulančane
* ponekad ne iscrpi temu do kraja i ostavlja nejasne poruke
* pogreške su rijetke i uglavnom stilske prirode
* na poticaj stvara medijske sadržaje

dobar (3)

* u literarnim pokušajima sklon je oponašanju
* povremeno griješi u primjeni pravopisne norme
* sastavci su mu kompozicijski nesređeni
* rijetko upotrebljava stilska izražajna sredstva
* sastavci su tematski oskudni i kratki
* rječnik je prosječan i ustaljen
* povremeno upotrebljava izraze iz razgovornog jezika
* pravopisna i gramatička pravila djelomično je usvojio te ih nedosljedno primjenjuje
* slabije povezuje stečeno znanje sa sadržajima ostalih sastavnica hrvatskoga jezika
* interes je promjenjiv

dovoljan (2)

* rukopis je neuredan i povremeno nečitak
* sastavci su kompozicijski često nesređeni; prima sugestije, ali ih se ne drži
* pravopisno i gramatički griješi, ali uz dodatno objašnjenje i ispravlja
* unosi elemente razgovornog jezika
* sklon je ustaljenim frazama
* sastavci nemaju stvaralačkih obilježja
* rječnik je oskudan i ustaljen
* uz učiteljevu pomoć piše najjednostavnije oblike pisanog izražavanja
* pravopisna i gramatička pravila nedosljedno primjenjuje te uvijek piše ispravak svakog pisanog oblika
* znanje o kulturi i medijima na početnoj je razini
* interes i aktivnosti su minimalne

nedovoljan(1):

* ne pokazuje zanimanje za pisano izražavanje
* odbija suradnju i ne trudi se napisati zadani oblik ni uz učiteljevu pomoć
* nisu usvojeni ključni pojmovi
* ni na poticaj i dobru motivaciju ne sudjeluje u online nastavi

**Književna djela za cjelovito čitanje**

odličan (5)

* kvalitetno izvrši svaki postavljeni zadatak (analizu, prikaz, komentar, portret, plakat, prezentaciju...)
* u potpunosti ovladava sadržajem knjige, a doživljaj je književnog djela na vrlo visokoj razini

pokazuje vrlo visoku razinu kreativnosti pri analizi književnog djela

* zainteresiran je za svaki oblik rada i način obrade lektire
* u interpretaciji se točno koristi književnim pojmovima
* otkriva prenesena značenja
* može vrlo jasno i precizno odrediti poruku književnog djela
* poruku, ideju, sadržaj ili književni lik dovodi u suodnos sa stvarnim životom ili drugim književnim djelima zauzimajući mišljenje koje čvrsto i argumentirano brani

 vrlo dobar (4)

* šalje zadatke u vezi s pročitanim
* savjesno rješava ostale tipove zadataka
* ovladava sadržajem knjige, a doživljaj je književnog na visokoj razini
* kritički promišlja o pročitanome
* aktivan
* može odrediti poruku ili ideju književnog djela
* promišlja o književnom djelu, uspoređuje ga s prije pročitanim djelima, osobama ili događajima iz stvarnog života te argumentirano iznosi svoje mišljenje
* u interpretaciji se uglavnom točno koristi književnim pojmovima
* povremeno su mu potrebna dodatna objašnjenja
* ponekad je nesiguran u ispravnost svojih zaključaka

 dobar (3)

* većinom šalje zadatke u vezi s pročitanim
* većim dijelom ovladava sadržajem, a doživljaj je književnog djela na prosječnoj razini
* trudi se sudjelovati u aktivnostima i interpretaciji koliko mu dopušta poznavanje sadržaja književnog djela
* povremeno ne poštuje postavljene rokove
* određuje temu, mjesto i vrijeme radnje, likove, piše psihološku analizu glavnog lika
* zauzima mišljenje prema pročitanom djelu i nastoji ga obrazložiti

 dovoljan (2)

* često ne poštuje zadane rokove
* povremeno samo pročita djelo, a ne šalje zadatke u vezi s pročitanim
* ne poštuje zadani rok za slanje zadatka
* nesiguran je u sadržaj književnog djela, a doživljaj je književnog djela na niskoj razini
* teško uočava odnose u djelu
* radovi su neuredni
* potrebno ga je stalno poticati i podsjećati naizvršenje zadatka
* pokazuje minimalno zanimanje za aktivnosti i interpretaciju književnog djela
* nespretno obrazlaže dojam o pročitanome djelu

nedovoljan (1)

* ne vlada sadržajem književnog djela
* ne pokazuje zanimanje za aktivnosti i interpretaciju književnog djela
* ne šalje zadatke u vezi s pročitanim
* ne izriče dojam o pročitanome djelu

**DOMAĆE ZADAĆE/AKTIVNOST U ONLINE NASTAVI**

* evidencija o domaćim zadaćama vodi se u rubrici bilježaka u obliku pluseva i minusa,
* ukoliko učenik nije učitelju predočio domaću zadaću u zadanom vremenskom roku, ona se vrednuje kao nenapisana
* ukoliko je učenik predočio zadaću koja je djelomično točna, ona se vrednuje kao polovična

(2 polovične zadaće=1 plus/1 minus)

* prepisana domaća zadaća (učenici imaju jednaku zadaću s istim pogreškama), vrednuje se kao nenapisana
* Četiri se domaće zadaće vrednuju:

4 točne i na vrijeme napisane zadaće=odličan (5)

3 točne i na vrijeme napisane zadaće=vrlo dobar (4)

2 točne i na vrijeme napisane zadaće= dobar (3)

1 točna i na vrijeme napisana zadaća= dovoljan (2)

Navedenim se načinom sumativno ili formativno vrednuje aktivnost u online nastavi, ovisno o procjeni učitelja.

**USMENE PROVJERE**

* **odličan (5)** – učenik na pitanja odgovara samostalno, primjenjuje naučeno u rješavanju zadataka na svim razinama (od prepoznavanja do primjene znanja na novim problemima)
* **vrlo dobar (4)** – učenik zna pojmove, samostalno odgovara na postavljena pitanja, a zadatke, kojima se ispituje primjena znanja, rješava uz pomoć učitelja/učiteljice
* **dobar (3)** – učenik sadržaje zna površno, odgovara uz pomoć učitelja/učiteljice, a tako rješava i zadatke; teže zadatke nije u stanju riješiti
* **dovoljan (2)** – učenik je naučio samo najosnovnije pojmove; rješava najjednostavnije zadatke, stalno ga treba poticati i navoditi na točne odgovore i rješenja
* **nedovoljan (1)** – učenik ne zna pojmove, ni uz pomoć učitelja/učiteljice ne može točno odgovoriti na pitanja niti riješiti postavljene zadatke ili učenik ne želi usmeno odgovarati kad na njega dođe red.

**PISMENE PROVJERE ZNANJA /KVIZOVI**

Pisane provjere uključuju provjeru znanja iz jezika i književnosti sukladno vremeniku. Učitelj određuje način provedbe provjere. U prostor za opisno praćenje bilježi se nadnevak pisanja pisane provjere, kratica pisane provjere i broj ostvarenih bodova, odnosno postotak. Međutim, ukoliko učitelj procijeni, može upisati i brojčanu ocjenu u rubriku.

Učenikov uspjeh u pisanim provjerama u pravilu se **(uz moguće iznimke)** vrednuje postotcima na sljedeći način:

0 – 49% nedovoljan (1)

50 – 62 % dovoljan (2)

63 – 75 % dobar (3)

76 – 89 % vrlo dobar (4)

90 – 100 % odličan (5)

Napomena!

Učenik ne treba biti ocijenjen iz svih navedenih elemenata!